પારિવારિક સુખાકારી મેળવવા માટે દેવ ગુરુ બૃહસ્પતિ ઉપરાંત પીળા વસ્ત્રો પહેરીને શ્રીહરિ વિષ્ણુ અને કેળાના વૃક્ષનું પૂજન કરવામાં આવે તો તમામ પ્રકારની મનોકામના પૂર્ણ થઈ જાય છે. જે વિવાહ યોગ્ય કન્યાઓને યોગ્ય જીવનસાથી મેળવવામાં બાધા આવતી હોય તેમણે ગુરુવારે પીળા વસ્ત્રો પહેરીને પૂજા કરવી જોઈએ. એનાથી તેમના લગ્નના યોગ પ્રબળ બને છે. જ્યોતિષ અનુસાર જો કુંડળીમાં ગુરુ અશુભ ફળ આપતો હોય કે વક્રી ચાલી રહ્યો હોય અને અશુભ ફળ મળતું હોય તો ગુરુવારે પીળા કપડાં પહેરીને પૂજા કરવી જોઈએ.એ ઉપરાંત શ્રીહરી વિષ્ણુને પીળા રંગની મીઠાઈનો પ્રસાદ ધરાવવો જોઈએ. પ્રસાદ જાજા મુખે જાય તે રીતે વહેંચવો જોઈએ. ઘરમાં જમવામાં પીળી દાળ એટલે કે ચણાના લોટનું કશુંક બનાવીને એકટાણું કરવું જોઈએ. તેનાથી શુભ ફળની ઝડપી જ પ્રાપ્તિ થાય છે.